

## PLANINSKO DRUŠTVO BREŽICE

# vas vabi na izlet po

#### ŠMARSKO – SAVSKI POTI

**Odhod bo v soboto, 3. 6. 2023, ob 7. uri s parkirišča pred restavracijo Štefanič**

Turo bosta vodili Nadja Ivšić in Mija Novak (PD Brežice).

**Težavnost:** lahka označena relativno dolga pot (18 km)

**Višinska razlika:** 810 m

**Čas hoje:** 7 ur (po vodniku)

**Potrebna oprema:** planinska oblačila in obutev, priporočljive so pohodne palice.

**Prehrana in pijača:** iz nahrbtnika in v gostilni na Šmarni gori

**Prevoz:**  z osebnimi avtomobili (predviden prispevek za voznika je 10€ na posameznika)

**Prijave** **do petka, 2. 6. 2023 do 14. ure pri:**

* **Nadji Ivšić preko SMS na telefonski številki 031 647 825 ali**
* **Miji Novak - SMS na telefonski številki 040 655 903**

**Opis poti:**

**Tacen – Grmada – Šmarna gora – Rašica –Gameljne – Tacen**

Krožna pot nas iz Tacna ob reki Savi v polkrogu popelje v hribe na severozahodnem obrobju Ljubljane, nato pa se prek polj, dobrav in skozi gozdičke na obsavski ravnini vrnemo do Tacna. Trije priljubljeni krajši planinski izleti (na Grmado, Šmarno goro in Rašico) so skupaj z ravninskim sprehodom povezani v Šmarno-Savsko pohodniško pot.

Na poti bomo uživali v lepih razgledih z vrhov hribov, pa tudi v lahkotnem sprehodu po ohranjeni naravi, prek travnikov in skozi gozdove, kjer se bomo lahko sprostili v miru narave, v zelenju, ob šelestenju vetra v listih dreves in ob ptičjem petju.

Več o poti na povezavi:

<http://www.gremonapot.si/pohodnistvo/podrobnosti-trase.aspx?routeID=8>

Če se izleta ne boste mogli udeležiti, vas prosimo, da se najkasneje do ***petka, 2. 6. 2023, do 20. ure odjavite***, saj se s tem izognemo nevšečnostim ob samem odhodu. Hvala!

**OPOZORILO:**

S prijavo na izlet udeleženka, udeleženec potrdi, da je seznanjen z zahtevnostjo izleta, izpolnjuje zdravstvene, fizične in tehnične pogoje za varno sodelovanje na izletu ter ima plačano letno članarino PZS. Udeleženec je dolžan ves čas izleta ravnati v skladu s Častnim kodeksom slovenskih planincev ter upoštevati navodila in odločitve vodnika!

Želimo vam varno in srečno hojo ter lep planinski dan!